# الهندسه الوراثيه

|  |  |  |  |
| --- | --- | --- | --- |
|

|  |  |  |
| --- | --- | --- |
|  | الهندسه الوراثيه |  |

 |
| تكنولوجيا حيوية
 |
| هندسه   |
|   |
|

---

 |
| جزء من | البيوتكنولوجي   |
|  |
| تعديل
 |

|  |
| --- |
|  لنك عشوائى |
| تصانيف | شوف كمان |
| مصطلحات | مهن جهاز| جوايز كل الليستات | الهندسه الوراثيه |

**الهندسه الوراثيه** وكمان بيتقال عليها **التعديل الوراثي** (Genetic engineering)، هيا عبارة عن تكنولوجيا حيوية بيستخدمها العلماء علشان يعدلو في الحامض النووي (DNA) بتاع الكائنات الحيه . العمليه دي بتتعمل عن طريق نقل جينات معينه ليها صفات ممتازه من كائن لكائن تاني خالص، علشان يدوله صفات جديده ومفيده مكنتش موجوده فيه أصلاً، او علشان يشيلو جين بايز بيسبب امراض .

## التاريخ

بدأت الهندسه الوراثيه في السبعينات من القرن العشرين، لما العلماء قدرو يدمجو DNA من كائنين مختلفين مع بعض (Recombinant DNA). وفي سنه 1973، اتعمل اول كائن معدل وراثياً وكان عبارة عن بكتيريا، وبعدها بسنه واحده (1974) اتعمل اول فار معدل وراثياً علشان الابحاث الطبيه.

## الانواع والتقسيمات

مخطط بيبين التقسيمات والانواع المختلفه للهندسه الوراثيه والتكنولوجيا الحيويه
الهندسه الوراثيه مش نوع واحد, لكن بتتقسم لكذا نوع حسب المجال والهدف منها:

* **الهندسه الوراثيه البشريه:** وبتهتم بتعديل جينات الانسان علشان علاج الامراض او تحسين الصفات الوراثيه.
* **الهندسه الوراثيه الحيوانيه:** بتستخدم لإنتاج حيوانات بتكبر اسرع او بتنتج لبن ولحمه اكتر, وكمان في ابحاث الادويه.
* **الهندسه الوراثيه النباتيه:** بتعدل جينات النباتات والمحاصيل علشان تستحمل الظروف الصعبه والافات.
* **الهندسه الوراثيه للميكروبات:** زي تعديل البكتيريا والخميره علشان تنتج مواد كيميائيه او ادويه زي الانسولين.

## التطبيقات والاستخدامات

التعديل الوراثي دخل في مجالات كتير وبقى جزء اساسي من حياتنا:

### المجال الطبي والعلاجي

* **انتاج الانسولين:** زمان كان الانسولين بيتاخد من الحيوانات وكان غالي وبيعمل حساسيه، دلوقتي العلماء بيعدلو البكتيريا وراثياً علشان تنتج انسولين بشري نقى وبكميات كبيره .
* **العلاج الجيني:** محاولات لتصليح او تغيير الجينات البايزة جوه جسم الانسان علشان يعالجو امراض وراثيه زي انيميا الخلايا المنجليه او ضمور العضلات.
* **انتاج اللقاحات:** تكنولوجيا الهندسه الوراثيه بتستخدم في عمل طعوم ولقاحات قويه وامنه ضد الفيروسات.

### المجال الزراعي

استخدام البكتيريا المعدله وراثيا لحماية حبوب وبذور القمح وخليها مقاومه للامراض
* **المحاصيل المعدله وراثياً (GMOs):** تعديل نباتات زي القطن والدره والرز علشان تكون مقاومه للحشرات والافات، وده بيقلل استخدام المبيدات الكيماويه . العلماء كمان بيستخدمو انواع معينه من البكتيريا المعدله علشان يحقنوها في بذور القمح, وده بيخليه عنده مناعة شبه كامله ضد امراض الجذور القاتله زي مرض (Take-all).
* **مقاومة الظروف الصعبه:** تعديل النباتات علشان تستحمل الجفاف، او الملوحه العاليه في الارض، او درجات الحراره العاليه.
* **زيادة القيمه الغذائيه:** زي "الرز الدهبى" اللي اتعدل وراثياً علشان يكون فيه فيتامين (أ) علشان يحمى الاطفال في الدول الفقيره من العمى.

## التقنيات المستخدمه

العلماء بيستخدمو ادوات دقيقه جداً جوه المعامل زي:

* **مقصات الجينات (كريسبر):** احدث واقوى تكنولوجيا بتسمح للعلماء بقطع وتعديل جينات معينه بدقه متناهيه وسرعه عاليه .
* **الناقلات الجينيه:** استخدام فيروسات غير ضاره او بكتيريا علشان تنقل الجين الجديد لجوه خلايا الكائن المراد تعديله.

## المخاوف والانتقادات

برغم الفوايد الكبيره، فيه ناس كتير بتقلق من التكنولوجيا دي لعدة اسباب:

* **التاثير على البيئه:** خوف من ان النباتات المعدله وراثياً تتنقل جيناتها للنباتات البريه وتعمل "حشائش خارقه" مفيش حاجه بتقضى عليها.
* **الامان الصحي:** قلق بعض المستهلكين من اكل الاغذيه المعدله وراثياً، مع ان الابحاث العلميه لغاية دلوقتي بتقول انها امنه زي الاكل الطبيعي .
* **الناحيه الاخلاقية:** جدل كبير حوالين تعديل الجينات بتاعة الاجنه البشريه وتصميم اطفال بمواصفات خاصه.

## شوف كمان

* دي ان ايه
* بكتيريا
* استنساخ
* تكنولوجيا حيوية

## مراجع

## لينكات برانيه

* food safety - منظمة الصحة العالمية
* Genetic engineering updates – ابحاث ومقالات عن الهندسة الوراثية من مجلة Nature العلمية.

## بوابات